"SETSWANA PUO YA GAE R-3 K AROLO 2: GO ITSISE DIPUO KGATO YA MOTHEO MATSENO A PUO YA GAE A MOPHATO R-3 2.1 Matseno Mo kgatong ya motheo, dikgono tsa botlhokwa mo kharikhulamong ya Puo ya Gae di akaretsa tse di latelang: Go reetsa le go bua Go akanya le go batla mabaka le popegopuo le tiriso Puiso le medumopuo tse di lomaganngwang le dikgono tsotlhe tse nne tsa puo ( go reetsa, go bua, go buisa le go kwala) Go kwala le mokwalo Diteng (kitso, dikgopolo le dikgono) tse di fitlhelwang mo Kharikhulamong ya Bosetšhaba di rulagantswe mo Pegelong ya Pholisi ya Bosetšhaba ya Kharikhulamo le Tlhatlhobo, go ya ka dikgweditharo, go dirisiwa ditlhogo tse. Pegelo ya Pholisi ya Bosetšhaba ya Kharikhulamo le Tlhatlhobo e tlamela barutabana ka tse di latelang: • Matseno a a nang le dikaelo tse di bontshang gore ditokomane tsa Kgato ya Motheo di dirisiwa jang: • Diteng, dikgopolo le dikgono tse di tshwanelang go rutiwa ka kgweditharo e nngwe le nngwe • Dikaelo ka ga kabo ya nako • Ditlhokego tsa ditirwana tsa tlhatlhobo e e tlhomameng le dikatlanegiso tsa tlhatlhobo e e sa tlhomamang • Mananeo a didiriswa/dithusathuto tse di atlanegisitsweng go ya ka mephato e e farologaneng 2.2 Molebo o o lotagantsweng Lenaneo la dipuo le na le tomagano le dirutwa tsotlhe. Puo e dirisiwa go kgabaganya kharikhulamo mo ditirong tsotlhe tsa molomo tsa go buisa le go kwala. Bontsi jwa dikgono tsa go reetsa le go buisa di tla tlhabololwa mo dithutong tsa Dipalo le Dikgono tsa Botshelo, tse di dirwang ke dirutwa tse dintsi, tse di jaaka Botsweretshi jwa Botaki le Tshimologo ya Kitso e e akaretsang botho le maemo a loago a a siameng, Disaense tsa Tlhago, Thekenoloji le Disaense tsa Loago. Dithitokgang le ditlhogo di ka tlhophiwa go tswa mo makaleng a dirutwa gore a tlamele bokao mo thutong ya dikgono tsa puo. 2.3 Kabo ya nako Kabo e e latelang ya nako ya dipuo e tla simolola go dirisiwa ka 2012. Nako ya puo mo Mophatong wa Motheo e tla laolwa ke maemo a puo mo sekolong. Dikolo di tla itlhophela gore a di naya Puo ya Gae le Puotlaleletso ya Ntlha nako e ntsi kgotsa e nnye go ya ka ditlhokego tsa barutwana ba bona. Bonnye jwa nako e e neilweng ya Puo ya Gae le Puotlaleletso ya Ntlha e neilwe mo lenaaneng le le latelang: 8 PEGELO YA PHOLISI YA KHARIKHULAMO LE TLHATLHOBO"